เป็นร้านอาหารที่เน้นไปทางอาหารอเมริกัน ประเภทสเต็ก สปาร์เก็ตตี้ แซนวิช เบอร์เกอร์ แต่สำหรับคนที่ไม่ชอบอาหารประเภทนี้ ที่นี่เค้าก็มีอาหารไทยไว้คอยบริการด้วยเช่นกันครับ วันนี้เราสั่งอาหารแบบบ้านๆมาลองชิมกัน ก็มี สเต็กไก่ซอสพริกไทยดำ ในความรู้สึกผม ผมว่าก็เฉยๆครับ ไก่สุกกำลังดี แต่ซอสไม่เข้มข้นเท่าที่ควร เมนูถัดมาก็ไก่ทอดราดซอสบาบีคิว เมนูนี้คนชอบรสจัดๆน่าจะชอบครับ เค้าเอาปีกไก่ทอดคลุกกับผงต้มยำแล้วราดด้วยซอสบาร์บีคิว กินกับน้ำครีมสลัด รสชาติตัดกันดีเลยครับ ถัดไปก็ลองใส้กรอกกันหน่อย อืม...คุณภาพใช้ได้ครับ มีใส้กรอกมาให้ 4 ชนิด อร่อยครับ วันนี้เราสั่งเมนูใหม่มาชิมด้วย นั่นก็คือ สปาร์เก็ตตี้กระเพราหมูกรอบ เมนูนี้ใครชอบกระเพราแนะนำเลยครับ เพราะรสชาติเข้มข้นเข้าเนื้อสปาร์เก็ตตี้ หมูกรอบชิ้นโตๆหนังกรอบๆ ปิดท้ายด้วยความชอบส่วนตัวคือ ซุปกุ้ง ซึ่งก็ทำให้ผมฉงนไปแป๊บ เนื่องด้วยซุปที่ใส่ในขนมปังชิ้นโตกรอบนอกนุ่มใน รสชาติกลางๆ ไม่เด่นอะไรครับ คราวหน้าจะแวะมาชิมเพิ่มให้อีกครับ ต้องมีซ้ำแน่นอน อ้อ...ทางร้านมีเครื่องดื่มให้บริการหลากหลาย วันนี้เราลองชิมเครื่องดื่มผลไม้ผสมโซดากันครับ ก็ใช้ได้นะ ใครชอบกาแฟที่นี่ก็มีบริการนะครับ